NARAVOSLOVNE CRTICE. 175 
Oppel, čudnovata vrst, koja spada medju one plazavce, koji sači- 
njavaju prelaz medju gušteri i zmijami, a izvan Dalmacije nadje 
se u Istri, Grčkoj, u Krimu i na afrikanskih obalah sredozem- 
noga mora; onda kravorčica ili kravosac, Elaphis quadrilineata 
Latr., najveća europejska zmija, koja, akoprem progonjena, ipak 
je jako koristna i izvanredno mirna životinja, tako, da ako ju 
čovjek zlostavi, neće se ni braniti, a kamo li se proti njemu dići, 
i druge mnoge vrsti plazavaca, koje, i ako su s onimi ostale 
Europe istovrstne, to se ipak razlikuju budi većim stasom, a uvjek 
pako sjajnimi bojami. Naš lovac, seljak iz Bokanjca, mi reče, da 
isti živu u onom priedelu, gdje leže sela Bokanjac, a to je odmah 
blizu Zadra, Gruje, Ražance, Ljuba itd., ali da jih neima više 
toliko, koliko jih je znalo prije biti, upravo uslied velikoga lova, 
jer Jih isti seljak i drugamo šalje, a kod kuće drži, dokle ne nadje 
kupca, ili ne dobije naručbu. On brani guštere živimi glistami, 
Pseudopus sa raznimi vrsti zujka, zmije mladimi pticami i Živimi 
glistami. 
Gospoja Adelhaida Fisulić darovala mi je njekoliko komada za 
numismatičku zbirku. Najveća hvala ide pako gosp. Gjuri Hor- 
vatoviću, sada kapetanu stojeće vojske u Biogradu, koj mi pre- 
dade 2 zlatna dukata izkopana izpod Niša u Bugarskoj (Constan- 
tinus i Anastasius), 2 bakrena novca novca nadjena u Kneževcu, 
a 21 srebrna u Varvarinu u Srbiji. 
Buduć sam imao riešiti njekoja pitanja tičuća se prebivališta 
moje vrsti Rissoa Oenonensis i Helix (Tachea) nemoralis L., to sam 
se (5 kolovoza) zaputio u Nin. 
Nin. 
Staredavna Oenona, nekadašnji znameniti i veliki hrvatski grad 
Nin, što su ga god. 640 Avari razorili, sada je selo, u kom se 
medju razvalinami jedva diže do 150 većinom siromašnih kuća, u 
kojih niti 500 stanovnika ne stanuje. Mjesto je ovo jako nezdravo ; 
s jedne strane plitka luka, jer se je zasula tako, da jedva lahka 
ladjica u njoj ploviti može, a s druge, t. j. s one strane, gdje rie- 
čica teće, stoje močvare. Uzprkos što je ovo mjesto tako kukavno 
i nezdravo, za me će biti uvjek sladke uspomene, jerbo još kao 
normalac tu sam preduzeo moj prvi izlet iz Zadra, tu sam odkrio 
prvu novu vrst, koju sam kasnije imenovao  FNissoa Oenonensis, 
akoprem me je ova revnost skupo stojala, jer sam si bio navukao 
